Svartvingeglente

Svartvingeglente (Elanus caeruleus) er en basal art i haukefamilien og inngår som én av fire arter i slekten Elanus i underfamilien Elaninae.


== Taksonomi ==
Svartvingeglente regnes som typeart og har tradisjonelt blitt betraktet til et artskompleks sammen med australglente (E. axillaris) og hvithaleglente (E. leucurus). De tre har tidvis også blitt regnet som konspesifikke, men fuglene skiller seg i såvel i utfarging av fjærdrakten, som i morfologi og atferd.


== Biologi ==

Svartvingeglente er ganske liten fugl som kan minne om en falk. Arten måler 30–37 cm og veier typisk 197–277 g. Vingespennet 77–92 cm.

Fjærdrakten er i hovedsak hvit og grå. Vingene har karakteristiske sorte skulderflekker (synlig med sammenslåtte vinger)  og er spisse, men brede, og stjerten er kort og tvert avskåret. Ryggsida er lysegrå og buksiden hvit. Hodet er hvitt med lys grå krone.Når arten jakter flyr den langsomt i 15–20 meters høyde. Den sirkler som en kjerrhauk, men flukten minner mest om jordugle eller svartterne. Av og til stiller den som en tårnfalk, og den speider også ofte etter bytte fra en tretopp eller høyspentledning. Byttene er hovedsakelig små pattedyr som fanges på bakken, men den tar også småfugler og krypdyr.Svartvingeglente finnes i ulike typer åpent og halvåpent landskap fra halvørken til lysninger i skog. Den er utbredt i hele Afrika sør for Sahara og i Asia fra Pakistan til Sør-Kina og Ny-Guinea. I Vest-Palearktis forekom arten tidligere bare på Den iberiske halvøy og i Maghreb og Nildalen. Etter 1990 har arten ekspandert, og den hekker nå også i sørvestlige Frankrike, Irak og Iran.


== Inndeling og utbredelse ==
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner et al. (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle.

Accipitridae, haukefamilien
Elaninae, (elanineglenter)
Gampsonyx
G. swainsonii, perleglente (Sør-Amerika)
Chelictinia
C. riocourii, sakseglente (Afrika)
Elanus, (elanusglenter)
E. caeruleus, svartvingeglente (Afrika og Eurasia)
E. c. caeruleus (nominatformen), Sørvest-Frankrike og Den iberiske halvøy, det meste av Afrika og det sørvestre Arabia
E. c. vociferus, Pakistan og det meste av Det indiske subkontinent østover til Sør-Kina, Indokina og Malayahalvøya; koloniserer også Israel og Jordan (kanskje også Irak, Iran og den nordøstre og østre delen av Den arabiske halvøy)
E. c. hypoleucus, Filippinene, De store Sundaøyer, Sulawesi, Kalao, og de vestre og sentrale små Sundaøyer østover til Timor
E. c. wahgiensis, lavlandet på Ny-Guinea
E. axillaris (monotypisk), australglente (Australia)
E. leucurus, hvithaleglente (Amerika)
E. scriptus (monotypisk), skriftglente (Australia)


== Referanser ==


== Eksterne lenker ==
(en) Svartvingeglente i Global Biodiversity Information Facility 
(no) Svartvingeglente hos Artsdatabanken 
(sv) Svartvingeglente hos Dyntaxa 
(en) Svartvingeglente hos Fauna Europaea 
(en) Svartvingeglente hos ITIS 
(en) Svartvingeglente hos NCBI 
(en) Kategori:Elanus caeruleus – bilder, video eller lyd på Wikimedia Commons 
(en) Elanus caeruleus – galleri av bilder, video eller lyd på Wikimedia Commons 
Elanus caeruleus – detaljert informasjon på Wikispecies